ຝ່າຍຄ້ານມຽນມາ ຂົນຂວາຍເອົາພັນທະມິດ ກ່ອນເລືອກຕັ້ງ
ພັກ​ສັນນິບາດ​​ແຫ່ງ​ຊາດ​ ເພື່ອ​ປະຊາທິປະ​ໄຕ ທີ່ຢູ່ພາຍໃຕ້ການນຳພາ ຂອງທ່ານ​ນາງ Aung San Suu Kyi ກຳລັງຍື່ນມືຫາ ບັນດາພັນທະມິດ ກ່ອນການເລືອກຕັ້ງ.
ພັກສັນນິບາດແຫ່ງຊາດເພື່ອປະຊາທິປະໄຕ ຫລື NLD ຊຶ່ງເປັນ ພັກຝ່າຍຄ້ານທີ່ໃຫຍ່ສຸດຂອງມຽນມາ ກຳລັງຍື່ນມືໄປຫາ ບັນ ດານັກເຄື່ອນໄຫວອື່ນໆ ເພື່ອສ້າງ ຄວາມເຂັ້ມແຂງໃຫ້ແກ່ທ່າ ທີ່ຂອງຕົນ ກ່ອນການເລືອກຕັ້ງ ໃນທ້າຍປີນີ້ ພັກ NLD ທີ່ຢູ່ພາຍໃຕ້ການນຳພາ ຂອງທ່ານນາງ Aung San Suu Kyi ທີ່ ໄດ້ຮັບລາງວັນໂນແບລຂະແໜງສັນຕິພາບໄດ້ເຊີນ ອະດີດບັນດາຜູ້ນຳນັກສຶກສາ ແລະບັນດານັກການເມືອງອະວຸ ໂສ ເພື່ອເຂົ້າຮ່ວມພັກ NLD ໃນນາມບັນດາຜູ້ສະມັກ ໃນການ ເລືອກຕັ້ງເດືອນພະຈິກ ທ້າຍປີນີ້ ຜູ້ນຳນັກສຶກສາປະທ້ວງຄົນສຳຄັນໃນປີ 1988 ທ່ານ Ko Ko Gyi ໄດ້ກ່າວຕໍ່ ວີໂອເອ ພະ ແນກພາສາມຽນມາ ວ່າ ທ່ານໄດ້ຕັດສິນໃຈເຂົ້າຮ່ວມພັກ NLD ແລະບັນດາເພື່ອນນັກ ເຄື່ອນໄຫວ ກໍກຳລັງພິຈາລະນາກ່ຽວກັບການເຄື່ອນໄຫວຄ້າຍຄືກັນນີ້ ທ່ານ Ko Ko Gyi ກ່າວວ່າ “ຂ້າພະເຈົ້າ ຈະເຂົ້າຮ່ວມກັບພັກ NLD ຂ້າພະເຈົ້າ ໄດ້ກ່າວ ເຖິງຄວາມຕັ້ງໃຈຂອງຂ້າພະເຈົ້າແລ້ວ ທີ່ຈະເຂົ້າການເມືອງກ່ຽວ ກັບສະພາ ບັດນີ້ບັນດາ ຜູ້ນຳຂອງກຸ່ມຮຸ້ນ 88 ໄດ້ເລີ້ມການເຄື່ອນໄຫວເພື່ອເຂົ້າຮ່ວມການເມືອງກ່ຽວກັບສະພາ ພວກເຮົາກຳລັງສົນທະນາລາຍລະອຽດກັບພັກ NLD ກ່ຽວກັບການເລືອກຕັ້ງແລະບັນດາ ຜູ້ສະມັກ ແຕ່ວ່າ ພວກເຮົາບໍ່ມີຄວາມ ແຕກຕ່າງຫຍັງເລີຍກ່ຽວກັບຫລັກການພື້ນຖານ ” ນັກການເມືອງອະວຸໂສ ທ່ານ Thien Lwin ທີ່ໄດ້ຖືກໂຈະການເປັນສະມາຊິກໃນຄະນະ ກຳມະການກາງພັກ NLD ເມື່ອຕົ້ນປີນີ້ ກໍໄດ້ປະກາດວ່າ ທ່ານຈະລົງ ສະມັກໃນການ ເລືອກຕັ້ງ ທ່ານເປັນຜູ້ຊ່ຽວຊານດ້ານການສຶກສາ ແລະເປັນສະ ມາຊິກກໍ່ຕັ້ງ ຕາໜ່າງປະ ຕິຮູບລະບົບການສຶກສາແຫ່ງຊາດ ຫລື NNER ທີ່ໄດ້ຕັ້ງຂື້ນມາໃນປີ 2012 ໂດຍກຸ່ມ ສະໜັບສະໜຸນການສຶກສາ ແລະພັກການເມືອງ ຈຳນວນນຶ່ງ ຮວມທັງພັກ NLD ໃນອາທິດແລ້ວນີ້ ນັກເຄຶ່ອນໄຫວດ້ານສິດທິແມ່ຍິງອະວຸໂສທ່ານນາງ Zin Mar Aung ກໍໄດ້ຮັບຮູ້ເອົາການເຊື້ອເຊີນ ເພື່ອເຂົ້າແຂ່ງຂັນເອົາບ່ອນນັ່ງໃນສະພາແຫ່ງຊາດ ໃນ ນາມສະມາຊິກພັກ NLD